Vann- og avløpsetaten (Oslo)

Vann- og avløpsetaten (VAV) er en etat i Oslo kommune under Byrådsavdeling for miljø og samferdsel.

VAV sitt hovedmål er å sikre innbyggerne nok drikkevann av høy kvalitet og håndtere avløpsvannet slik at byens miljø, vassdrag og fjord blir ivaretatt på en god måte. VAV er Norges ledende fagmiljø innen vann og avløp. 

 Vannforsyning 
Etaten leverer vann til innbyggerne i Oslo og Nordre Follo kommune. Hvert døgn produseres 245 millioner liter. Dette forutsetter tilstrekkelige vannressurser fra nedbørsfeltene i Marka og et vannforsyningssystem med evne og kapasitet til å produsere og transportere drikkevannet ut til forbrukerne. VAV forvalter infrastruktur til en verdi av ca. 120 milliarder kroner.  

Etaten har ansvar for vedlikehold og utvikling av ledningsnett, bassenger og pumpestasjoner rundt om i byen; til sammen  kilometer rørledninger.

Drikkevannskilder

 Maridalsvannet
 Holsfjorden
 Nord- og Sør-Elvåga

Etaten har fire vannbehandlingsanlegg. Det nyeste, Oset, er også Nordens største kommunale vannbehandlingsanlegg. Her behandles cirka 90 prosent av det vannet befolkningen i Oslo bruker basert på Maridalsvannet. Dette gjøres gjennom to rensetrinn (koagulering og filtrering), deretter desinfiserer vannet med UV-lys for å sikre at alle bakterier, virus, parasitter og sporer er deaktivert.

Renseannlegg for drikkevann

 Oset i Maridalen
 Langlia i Sørkedalen
 Alnsjøen i Lillomarka
 Skullerud i Østmarka

 Reservevannforsyning fra Holsfjorden 
Holsfjorden er drikkevannskilde for Asker og Bærum, og i 2020 begynte utbygging en reservevannforsyning for Oslo med tilførsel fra Holsfjorden. Fremdriftsplan legger opp til en planleggingsperiode fra sommeren 2017 med byggestart i 2020 og ferdigstillelse i 2028. Prosjektet berører kommunene Hole, Lier, Bærum og Oslo. Anlegget omfatter vanninntak ved Vefsrud i Lier, 19 km tunnel til Huseby og underjordisk vannbehandlingsanlegg under Husebygskogen med fordeling gjennom tunnel til byen. Reservevannforsyningen skal blant annet kobles til eksisterende fordelingsnett på Bjølsen. Tunnelen fra Holsfjorden drives med tunnelboremaskin som er spesialbygd for prosjektet; maskinen er 300 meter lang. Bjølsen, Disen, Maridalsvannet, Stubberud og Trosterud skal samtidig knyttes sammen med nye tunneler i det såkalte stamnettprosjektet; ved Trosterud skal det sprenges ut beredskapsbasseng. Anlegget antas å koste over 30 milliarder kroner. 

Delprosjektet vannbehandlingsanlegg under Husebyskogen lå i 2024 an til å koste 6 milliarder kroner, mot 2,5 milliarder i opprinnelig plan. Anlegget på Huesby blir Norges største vannrenseanlegg.

Bakgrunnen for anlegg av reservevannforsyning er vannforsyningen i Oslo er sårbar med 90 % basert på Maridalsvannet samt en voksende befolkning i byen. 

 Historikk 
Festningsledningen var en treledning som ble lagt etter bybrannen i 1624. Den gikk fra Akerselva ved Nedre Vøien Mølle til Akershus festning. Ledningsnettet ble med årene utvidet. Slottet fikk den siste hovedledningen av tre i 1845. I 1866 ble Oset i Maridalen hovedinntak, og Maridalsvannet ble regulert til drikkevannforsyning. Det første renseanlegget ble tatt i bruk i 1924. Det er nå utbedret til reserveanlegg. Det nye Oset vannrenseanlegg stod ferdig i 1971.

 Avløp 
Oslo har to renseanlegg som tar i mot avløpsvann. Med avløpsvann menes både kloakk og regnvann. Bekkelaget renseanlegg ligger ved E18 på Bekkelaget og i fjellhaller i Ekebergåsen, og behandler avløpsvann fra ca. 300 000 personer. Det resterende fraktes til Vestfjorden Avløpsselskap (VEAS) i Slemmestad gjennom en 40 kilometer lang tunnel. VEAS eies av Oslo-, Asker- og Bærum kommune.

Ren Oslofjord har vært en prioritert oppgave for Vann- og avløpsetaten og andre etater de siste 25 årene. Etatens ansvar er å sikre at avløpshåndteringen ikke kommer i veien for den enkeltes bruk av fjorden.

Kommunen har flere renseanlegg.

 VEAS i Slemmestad, Røyken for rensing.
 Bekkelaget

 Referanser 

Eksterne lenker


Vann- og avløpsetaten
Kategori:Vannforsyning og avløp i Oslo